Läskien kerho

**Läskien kerho** on nimensä mukaisesti kerho läskeille persoonille. Sen jäsenet ovat Taivaslohikäärmeiden lisäksi ainoita, joihin ei lain koura ulotu. Tästä syystä kerhon jäseninä on merisotilaita, piraatteja sekä tavallisia siviilejä sulassa sovussa. Taivaslohikäärmeisiin nähden Läskien kerho on lähes poikkeuksetta harmiton, sillä heidän intressinsä ovat pääosin ruuassa ja mahdollisimman laiskan elämän saavuttamisessa. Läskien kerho on perustettu sitä varten, että läskit voisivat tuntea syrjinnän sijaan ylpeyttä lihavuudestaan.

## Ehdot jäsenyydelle ja edut

Kerhon jäseneksi pääsee vain, jos henkilö on painoindeksin perusteella sairaalloisen lihava, tarkemmalta lukemaltaan yli 50. Jotta lihaksikkaat tyypit eivät pääse osaksi kerhoa, mitataan myös rasvaprosentti. Nämä rajoitukset ovat siitä syystä, etteivät lievästi ylipainoiset pääse ahmimaan todellisten läskien herkkuja ja myös lisätäkseen kerhoon pääsevien ylpeyttä ihroistaan. Kerhoon päästyään jäsenen on ylläpidettävä painoansa niin, ettei se putoa mimimirajan alle. Muuten hän menettää jäsenyytensä, sekä kaikki jäsenyyden tuomat edut.

Jäsenyys on täysin ilmaista ja siihen kuuluu etuuksina ehtymättömät ruokavarastot toinen toistaan herkullisempia ateriakokonaisuuksia. Joskus jopa sellaisia, joita ei missään muualla pääse maistamaan. Läskeille tarjotaan myös täydelliset tilat lekotteluun ja heitä palvellaan kellon ympäri. Vaivattoman liikkumisen kerhotiloissa takaa telaketjuilla varustetut tuolit, joiden avulla painavinkin ruho pääsee vaivattomasti liikkeelle.

Läskien kerhon jäsenet pääsevät myös joka vuosi ottamaan mittaa toisistaan, sillä vuoden päätteeksi valitaan ansioikkain läski. Useimmiten ratkaisevana tekijänä on vuoden aikana kerrytettyjen kilojen määrä, mutta myös osoitus häikäilemättömästä ahneudesta on riittänyt syyksi voittoon.

## Läskien kerhon tilat

Läskien kerho on kielekkeellä sijaitseva suuri kartano, jonka aivan vieressä on meri sekä valtavat niityt. Rakennus on romahtanut lukuisia kertoja kerhon jäsenten nojatessa seiniin, mutta nykyinen rakennus on tuettu rautaisilla tukipilareilla ja muilla varotoimenpiteillä. Jäsenten valituksia on kuitenkin kuultu, eikä lattialankkuihin olla koskettu. Niiden rusahtelu heidän elopainonsa alla sekä lattian läpi putoaminen ovat läskien keskuudessa jopa toivottuja tapaturmia, sillä ne kohottavat heidän itsetuntoaan omasta läskeydestään. Erityisesti alle 200-kiloisille nämä onnettomuudet ovat erittäin tärkeitä henkireikiä.

Sen lisäksi että Läskien kerho sijaitsee kukkulan päällä, kulkee sinne myös tarpeettoman mutkikas polku. Polun avulla vain hivenen Läskien kerhon painostandardit ylittäneet saattavat karistaa kilojaan ja pudota minimipainorajan alle. Tällä pidetään huoli, että vain todelliset läskit pääsevät nauttimaan kerhotiloista.

Rakennuksessa ei ole pääoven ja terassioven lisäksi ainuttakaan ovea, jotta liikkuminen huoneiden välillä olisi mahdollisimman vaivatonta. Sen sijaan huoneiden väliset oviaukot ovat tarkoituksella läskien vyötärysmittoihin nähden liian kapeat. Näistä jopa lylleröimmätkin jäsenet pääsevät kuitenkin aina läpi, sillä he voivat oviaukolla ottaa joko nopean rasvasuihkun luiskahtaakseen sisään, tai käyttää sen sijaan oman ihon rasvaisuutta hyväksi. Kapeat oviaukot ovat keränneet romahtavan lattian tavoin suurta kiitosta.

Huoneiden välillä kulkee kiusallisen hitaat liukuhihnat, jotka kuitenkin ehkäisevät kävelyn tarpeen. Jotta nälkä ei pääsisi yllättämään lyhyenkään matkan aikana, on metrin välein sijoiteltu kattavia tankkauspisteitä. Valikoimassa on niin rasvaiset skinkat, friteeratut kanat kuin leivonnaiset ja kakutkin. Mikään ei kuitenkaan vedä vertoja Läskien kerhon ruokasalille, jonka keskellä on kaksikymmentä metriä pitkä juhlapöytä. Jotta kerhon jäsenten ei tarvitsisi pinota lautasille mieleisiään herkkuja, voivat he maittavan näköisen aterian tullessa vastaan maistella sitä saman tien joko ruokailuvälineillä tai paljain käsin.

Kartanon viereiseltä kielekkeeltä on viiden metrin pudotus mereen, josta läskit tykkäävät hypätä uimaan. He kilpailevat siitä, kenen molskahduksesta syntyy suurin hyökyaalto. Lopuksi kaikki hyppäävät yhtä aikaa, jolloin syntyy vuosittain Water Seveniä riepotteleva Aqua Laguna.

Valitettavasti Läskien kerho ei ole säästynyt kuolemantapauksilta, ja muun muassa kerhon perustaja, Nelson Royale on kuollut. Jokaisella kerhon jäsenellä on mahdollisuus päättää, haluaako tulla haudatuksi Läskien kerhon sadan hehtaarin kokoiseen hautausmaahan. Jokaisen haudan leveys on yhtä monta metriä kuin vainajalla oli parhaimmillaan kiloja. Tällä tavoin kunnioitetaan edesmenneen jäsenen saavutuksia.

## Lista jäsenistä

Vaikka monet maailman läskeistä ylittävätkin Läskien kerhon minimirajat, vain kourallinen on päättänyt liittyä jäseneksi. Myöskään kaikki läskit, kuten taivassaaren Satori, eivät ole edes tietoisia kerhon olemassaolosta. Alla on listattuna kerhon historian nimekkäimpiä henkilöitä.

* Nelson Royale - †
* Hina
* Igaram
* Terracotta
* Lucky Roux
* Mr. 4
* Miss Merry Christmas
* Mustaparta
* Yama - †
* Tom
* Kokoro
* Gecko Moria
* Jinbei